— Сёння вядзецца актыўная юрыдычная работа па пытаннях стварэння маладзёжнага парламента, — адзначыла сенатар. — Нам неабходна прадумаць, як гэта правільна зрабіць. Магчыма, нават прыйдзецца ўнесці змены ў Закон “Аб Нацыянальным сходзе Рэспублікі Беларусь”. На цяперашні момант выпрацоўваецца Палажэнне аб маладзёжным парламенце, у якім вызначаецца, як будзе выбудавана работа з моладдзю, якія напрамкі дзейнасці яна закране, якія сумесныя задачы будуць вырашацца. Пакуль застаецца шмат адкрытых пытанняў, напрыклад, якога ўзросту павінны быць тыя, хто будзе ажыццяўляць дзейнасць у парламенце.